Diari Oficial de la Generalitat Valenciana


Sumari del DOGV 1169, del 25-10-1989 (1989/902500)

Decret 145/1989, de 6 d'octubre, del Consell de la Generalitat Valenciana, pel qual s'accepta la cessió gratuïta, efectuada per l'Ajuntament d'Adzaneta, d'un solar i accessos, situats a la partida Bovalar, d'Adzaneta.
-------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/10/06/145/dof/vci/html**

### Dades del document

Número de DOGV
:   1169

Data del DOGV
:   25-10-1989

Secció del DOGV
:   I. DISPOSICIONS GENERALS

Número del document
:   1989/902500


Data del document
:   06-10-1989

Organisme emissor


Tipus de document
:   Decret

Descriptors 

:   * Atzeneta del Maestrat
    * cultura regional
    * propietat immobiliària
    * transmissió de la propietat

Decret 145/1989, de 6 d'octubre, del Consell de la Generalitat Valenciana, pel qual s'accepta la cessió gratuïta, efectuada per l'Ajuntament d'Adzaneta, d'un solar i accessos, situats a la partida Bovalar, d'Adzaneta.  
Mitjançant el Decret 9/1989, de 13 de febrer, del Consell de la Generalitat Valenciana, fou acceptada la cessió gratuïta de la parcel·la 139 del polígon 2, partida Bovalar, efectuada per l'Ajuntament d'Adzaneta, destinada a ubicar-hi les instal·lacions d'un repetidor de televisió.  
Amb data 14 d'abril de 1989 l'Ajuntament d'Adzaneta adoptà acord plenari pel qual puntualitza que la cessió efectuada no és de la totalitat de la parcel·la 139, sinó sols i exclusivament de la superfície d'aquesta que serà ocupada per les instal·lacions del repetidor i els seus accessos.  
A proposta del Conseller d'Economia i Hisenda, vista la puntualització efectuada per l'Ajuntament d'Adzaneta, amb la deliberació prèvia del Consell de la Generalitat Valenciana en sessió realitzada el dia 6 de d'octubre de 1989,  
DECRETE:  
Article únic Que es corregesca la descripció de la finca, cedida per l'Ajuntament d'Adzaneta i acceptada mitjançant el Decret 9/1989 de 13 de febrer del Consell de la Generalitat Valenciana, destinada a ubicar-hi les instal·lacions d'un repetidor de televisió, i s'accepte, en conseqüència, la cessió a títol gratuït dels terrenys següents:  
1. Terreny de 1.200 m2 de superfície, destinat a la construcció d'un repetidor de televisió que confronta, pel nord, sud, est i oest, amb la parcel·la núm. 139 del polígon 2, propietat de l'Ajuntament d'Adzaneta.  
2. Terreny de 5.064 m2 de superfície. Confronta al nord, amb el pk. 29 de la carretera Adzaneta-Castelló de la Plana i a l'est, oest i sud, amb la resta de la parcel·la assenyalada, propietat de l'Ajuntament. Constitueix un camí de 3 metres d'ample i 1.688 metres de llarg pel qual s'accedeix al repetidor.  
Els terrenys esmentats s'hauran de segregar, per a constituir en el futur finca independent, de la finca inscrita al foli 206, tom 97, llibre 5, finca 880.  
València, 6 d'octubre de 1989.  
El President de la Generalitat, .  
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI